Document ID: 31987R0539

*****
ΚΑΝΟΝΙΣΜΟΣ (ΕΟΚ) αριθ. 539/87 ΤΟΥ ΣΥΜΒΟΥΛΙΟΥ
της 23ης Φεβρουαρίου 1987
για την τροποποίηση του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητος που παράγονται εντός καθορισμένων περιοχών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι ο κανονισμός (ΕΟΚ) αριθ. 338/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (4), θέσπισε ιδιαίτερες διατάξεις σχετικά με τους οίνους ποιότητας που παράγονται σε καθορισμένες περιοχές· ότι το άρθρο 16 παράγραφος 4 δεύτερο εδάφιο του εν λόγω κανονισμού προβλέπει ότι το Συμβούλιο μπορεί να επιτρέπει, κατά τη διάρκεια μιας μεταβατικής περιόδου που λήγει στις 31 Αυγούστου 1986, τη χρησιμοποίηση του ονόματος ορισμένων καθορισμένων περιοχών που προορίζεται για την περιγραφή ενός v.q.p.r.d., για την περιγραφή ενός επιτραπέζιου οίνου· δεδομένου ότι τα ενδιαφερόμενα κράτη μέλη δεν καθόρισαν ακόμη ονόματα που μπορούν να αντικαταστήσουν τα ονόματα των εν λόγω καθορισμένων περιοχών για την περιγραφή επιτραπεζίων οίνων, ενδείκνυται να παραταθεί η εν λόγω μεταβατική περίοδος μέχρι τις 31 Αυγούστου 1991,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 16 παράγραφος 4 δεύτερο εδάφιο του κανονισμού (ΕΟΚ) αριθ. 338/79 η ημερομηνία «31 Αυγούστου 1986» αντικαθίσταται από την ημερομηνία «31 Αυγούστου 1991».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1987.

Labels: 7
17